CELEX: 32015D1944
Language: lt
Date: 2015-10-28 00:00:00
Title: 2015 m. spalio 28 d. Komisijos įgyvendinimo sprendimas (ES) 2015/1944, kuriuo iš dalies keičiamas Įgyvendinimo sprendimas 2012/807/ES, kuriuo nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa

29.10.2015   
            
            
               LT
            
            
               Europos Sąjungos oficialusis leidinys
            
            
               L 283/13
            
         KOMISIJOS ĮGYVENDINIMO SPRENDIMAS (ES) 2015/1944
   2015 m. spalio 28 d.
   kuriuo iš dalies keičiamas Įgyvendinimo sprendimas 2012/807/ES, kuriuo nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 95 straipsnį,
   kadangi:
   
               (1)
            
            
               Komisijos įgyvendinimo sprendimu 2012/807/ES (2) nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa;
            
         
               (2)
            
            
               siekiant sumažinti didelį šiuo metu sužvejojamos nepageidaujamos priegaudos kiekį ir palaipsniui panaikinti žuvų išmetimo į jūrą praktiką, Europos Parlamento ir Tarybos reglamentu (ES) Nr. 1380/2013 (3) nustatytas įpareigojimas iškrauti visą pelaginių rūšių žuvų laimikį. Išsamios įpareigojimo iškrauti visą laimikį įgyvendinimo nuostatos išdėstytos Komisijos deleguotajame reglamente (ES) Nr. 1393/2014 (4), kuriuo nustatomas tam tikros pelaginių žuvų žvejybos Šiaurės vakarų vandenyse žuvų išmetimo į jūrą mažinimo planas, ir Komisijos deleguotajame reglamente (ES) Nr. 1394/2014 (5), kuriuo nustatomas tam tikros pelaginių žuvų žvejybos Pietvakarių vandenyse žuvų išmetimo į jūrą mažinimo planas. Įpareigojimo iškrauti visą laimikį laikymasis turėtų būti kontroliuojamas ir inspektuojamas. Todėl, siekiant suinteresuotoms valstybėms narėms sudaryti sąlygas efektyviai ir veiksmingai vykdyti bendrą inspektavimo ir priežiūros veiklą, į specialiąją kontrolės ir inspektavimo programą reikėtų įtraukti Reglamento (ES) Nr. 1380/2013 15 straipsnio 1 dalies a punkte nurodytas mažas pelagines žuvis;
            
         
               (3)
            
            
               atlantinės skumbrės ir atlantinės silkės yra plačiai paplitusių, migruojančių žuvų rūšys. Siekiant suvienodinti atlantinių skumbrių ir atlantinių silkių žvejybos vandenyse, esančiuose greta vakarų vandenų, kontrolės ir inspektavimo procedūras, į specialiąją kontrolės ir inspektavimo programą tikslinga įtraukti Europos Parlamento ir Tarybos reglamente (EB) Nr. 218/2009 (6) apibrėžtą ICES IVa kvadratą (sritį);
            
         
               (4)
            
            
               kad pradėjus taikyti įpareigojimą iškrauti visą laimikį būtų užtikrintos vienodos veiklos sąlygos, tikslinga specialiąją kontrolės ir inspektavimo programą vykdyti iki 2018 m. gruodžio 31 d.;
            
         
               (5)
            
            
               Tarybos reglamentu (EB) Nr. 850/98 (7) ir visų pirma jo IIIa antraštine dalimi nustatytos priemonės į jūrą išmetamam žuvų kiekiui sumažinti. Įgyvendinant specialiąją kontrolės ir inspektavimo programą turėtų būtų užtikrinamas draudimo atrinkti geriausių rūšių žuvis, reikalavimo plaukti į kitą žvejybos rajoną nuostatų ir draudimo paleisti žuvis laikymasis;
            
         
               (6)
            
            
               pagal Komisijos įgyvendinimo sprendimus 2013/305/ES (8) ir 2013/328/ES (9), kuriais atitinkamai nustatoma specialioji žvejybos Baltijos jūroje ir Šiaurės jūroje kontrolės ir inspektavimo programa, valstybės narės Komisijai kasmet siunčia informaciją. Tuo pačiu dažnumu turėtų būti siunčiamos ir specialiosios pelaginių rūšių žuvų žvejybos vakarų vandenyse kontrolės ir inspektavimo programos ataskaitos;
            
         
               (7)
            
            
               per Norvegijos, Sąjungos ir Farerų Salų konsultacijas dėl atlantinių skumbrių išteklių valdymo 2015 metais, buvo labai sušvelninti iškraunamų atlantinių silkių, atlantinių skumbrių ir paprastųjų stauridžių inspektavimo standartai – nuo šiol jie grindžiami rizikos vertinimu; be to, tokie standartai pradėti taikyti ir iškraunamiems šiauriniams žydriesiems merlangams. Todėl Įgyvendinimo sprendimo 2012/807/ES II priede nustatyti tiksliniai standartai turėtų būti atitinkamai iš dalies pakeisti;
            
         
               (8)
            
            
               šiame sprendime nustatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2012/807/ES iš dalies keičiamas taip:
   
               1)
            
            
               Pavadinimas pakeičiamas taip:
               
                  „2012 m. gruodžio 19 d. Komisijos įgyvendinimo sprendimas 2012/807/ES, kuriuo nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse ir šiaurinėje Šiaurės jūros dalyje kontrolės ir inspektavimo programa“.
               
            
         
               2)
            
            
               1 straipsnis pakeičiamas taip:
               „1 straipsnis
               Dalykas
               Šiuo sprendimu nustatoma specialioji kontrolės ir inspektavimo programa, taikytina atlantinių skumbrių, atlantinių silkių, paprastųjų stauridžių, šiaurinių žydrųjų merlangų, smulkiadyglių saulažuvių, europinių ančiuvių, argentinų, europinių sardinių ir šprotų ištekliams, esantiems ICES V, VI, VII, VIII ir IX parajonių ir CECAF 34.1.11 rajono ES vandenyse (toliau – vakarų vandenys), taip pat atlantinių skumbrių ir atlantinių silkių ištekliams, esantiems ICES IVa kvadrato ES vandenyse (toliau – šiaurinė Šiaurės jūros dalis).“
            
         
               3)
            
            
               2 straipsnio 2 dalis pakeičiama taip:
               „2.   Specialioji kontrolės ir inspektavimo programa taikoma iki 2018 m. gruodžio 31 d.“
            
         
               4)
            
            
               3 straipsnio 2 dalies b punktas pakeičiamas taip:
               
                           „b)
                        
                        
                           prievolių teikti ataskaitas, taikytinų žvejybos veiklai vakarų vandenyse ir šiaurinėje Šiaurės jūros dalyje, visų pirma užtikrinant užregistruotos ir ataskaitose pateiktos informacijos patikimumą;“.
                        
                     
         
               5)
            
            
               3 straipsnio 2 dalies c punktas pakeičiamas taip:
               
                           „c)
                        
                        
                           prievolės iškrauti visą rūšių, kurioms pagal Europos Parlamento ir Tarybos reglamentą (ES) Nr. 1380/2013 (10) taikomas įpareigojimas iškrauti visą laimikį, sužvejotų žuvų kiekį ir Tarybos reglamento (EB) Nr. 850/98 (11) IIIa antraštinėje dalyje nustatytų priemonių į jūrą išmetamam žuvų kiekiui sumažinti;
                        
                     
                  (10)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22)."
						
               
                  (11)  1998 m. kovo 30 d. Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, 1998 4 27, p. 1);“"
						
            
         
               6)
            
            
               12 straipsnis papildomas šia dalimi:
               „3.   Nuo 2016 m. valstybės narės kasmet, pasibaigus kalendoriniams metams, iki sausio 31 d. teikia 1 dalyje nurodytą informaciją.“
            
         
               7)
            
            
               II priedas pakeičiamas šio sprendimo priedo tekstu.
            
         2 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. spalio 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2009 12 22, p. 1.
   
      (2)  2012 m. gruodžio 19 d. Komisijos įgyvendinimo sprendimas 2012/807/ES, kuriuo nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa (OL L 350, 2012 12 20, p. 99).
   
      (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (4)  2014 m. spalio 20 d. Komisijos deleguotasis reglamentas (ES) Nr. 1393/2014, kuriuo nustatomas tam tikros pelaginių žuvų žvejybos Šiaurės vakarų vandenyse žuvų išmetimo į jūrą mažinimo planas (OL L 370, 2014 12 30, p. 25).
   
      (5)  2014 m. spalio 20 d. Komisijos deleguotasis reglamentas (ES) Nr. 1394/2014, kuriuo nustatomas tam tikros pelaginių žuvų žvejybos Pietvakarių vandenyse žuvų išmetimo į jūrą mažinimo planas (OL L 370, 2014 12 30, p. 31).
   
      (6)  2009 m. kovo 11 d. Europos Parlamento ir Tarybos reglamentas (EB) Nr. 218/2009 dėl valstybių narių, žvejojančių Šiaurės Rytų Atlante, nominalių sugavimų statistinių duomenų pateikimo (OL L 87, 2009 3 31, p. 70).
   
      (7)  1998 m. kovo 30 d. Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, 1998 4 27, p. 1).
   
      (8)  2013 m. birželio 21 d. Komisijos įgyvendinimo sprendimas 2013/305/ES, kuriuo nustatoma specialioji Baltijos menkių, atlantinių silkių, atlantinių lašišų ir atlantinių šprotų išteklių žvejybos Baltijos jūroje kontrolės ir inspektavimo programa (OL L 170, 2013 6 22, p. 66).
   
      (9)  2013 m. birželio 25 d. Komisijos įgyvendinimo sprendimas 2013/328/ES, kuriuo nustatoma specialioji atlantinių menkių, jūrinių plekšnių ir paprastųjų jūrų liežuvių išteklių žvejybos Kategato sąsiauryje, Šiaurės jūroje, Skagerako sąsiauryje, rytinėje Lamanšo sąsiaurio dalyje, vandenyse į vakarus nuo Škotijos ir Airijos jūroje kontrolės ir inspektavimo programa (OL L 175, 2013 6 27, p. 61).
   
      PRIEDAS
      Įgyvendinimo sprendimo 2012/807/ES II priedas pakeičiamas taip:
      
         
            „II PRIEDAS
            
               TIKSLINIAI STANDARTAI
            
            1.   Inspektavimo operacijų jūroje (įskaitant priežiūrą iš oro, jei taikytina) skaičius
            
            Kasmet turi būti užtikrinti toliau nurodyti tiksliniai žvejybos laivų, kuriais atitinkamame rajone žvejojami atlantinių silkių, atlantinių skumbrių, paprastųjų stauridžių, europinių ančiuvių ir šiaurinių žydrųjų merlangų ištekliai, inspektavimo jūroje standartai (1) tuo atveju, kai inspektavimas jūroje yra susijęs su žvejybos grandinės grandimi ir yra rizikos valdymo strategijos dalis.
            
                        Standartų per metus (2)
                        
                     
                     
                        Pagal 5 straipsnio 2 dalį įvertintas žvejybos laivų rizikos lygis
                     
                  
                        Didelės rizikos
                     
                     
                        Labai didelės rizikos
                     
                  
                        Žvejybos veikla Nr. 1
                        Atlantinės silkės, atlantinės skumbrės ir paprastosios stauridės
                     
                     
                        Ne mažiau kaip 5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                     
                     
                        Ne mažiau kaip 7,5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                     
                  
                        Žvejybos veikla Nr. 2
                        Europiniai ančiuviai
                     
                     
                        Ne mažiau kaip 2,5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                     
                     
                        Ne mažiau kaip 5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                     
                  
                        Žvejybos veikla Nr. 3
                        Šiauriniai žydrieji merlangai
                     
                     
                        Ne mažiau kaip 5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                     
                     
                        Ne mažiau kaip 7,5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                     
                  2.   Inspektavimo operacijų krante (įskaitant dokumentų kontrolę ir inspektavimą uostuose arba pirminio pardavimo vietose) skaičius
            
            Kasmet turi būti užtikrinami toliau nurodyti tiksliniai žvejybos laivų ir kitų veiklos vykdytojų, atitinkamame rajone žvejojančių atlantinių silkių, atlantinių skumbrių, paprastųjų stauridžių, europinių ančiuvių ir šiaurinių žydrųjų merlangų išteklius, inspektavimo krante (įskaitant dokumentų kontrolę ir inspektavimą uostuose arba pirminio pardavimo vietose) standartai (3) tuo atveju, kai inspektavimas krante yra susijęs su žvejybos/prekybos grandinės grandimi ir yra rizikos valdymo strategijos dalis.
            
                        Standartų per metus (4)
                        
                     
                     
                        Žvejybos laivų ir (arba) kitų veiklos vykdytojų (pirmojo pirkėjo) rizikos lygis
                     
                  
                        Didelės rizikos
                     
                     
                        Labai didelės rizikos
                     
                  
                        Žvejybos veikla Nr. 1
                        Atlantinės silkės, atlantinės skumbrės ir paprastosios stauridės
                     
                     
                        Ne mažiau kaip 7,5 % viso kiekio, iškrauto iš didelės rizikos žvejybos laivų, inspektavimas uoste
                     
                     
                        Ne mažiau kaip 7,5 % viso kiekio, iškrauto iš labai didelės rizikos žvejybos laivų, inspektavimas uoste
                     
                  
                        Žvejybos veikla Nr. 2
                        Europiniai ančiuviai
                     
                     
                        Ne mažiau kaip 2,5 % viso kiekio, iškrauto iš didelės rizikos žvejybos laivų, inspektavimas uoste
                     
                     
                        Ne mažiau kaip 5 % viso kiekio, iškrauto iš labai didelės rizikos žvejybos laivų, inspektavimas uoste
                     
                  
                        Žvejybos veikla Nr. 3
                        Šiauriniai žydrieji merlangai
                     
                     
                        Ne mažiau kaip 7,5 % viso kiekio, iškrauto iš didelės rizikos žvejybos laivų, inspektavimas uoste
                     
                     
                        Ne mažiau kaip 7,5 % viso kiekio, iškrauto iš labai didelės rizikos žvejybos laivų, inspektavimas uoste
                     
                  Inspektavimas, atliekamas po žuvų iškrovimo arba perkrovimo, visų pirma yra taikomas kaip papildoma kryžminės patikros priemonė siekiant įvertinti užregistruotos ir pateiktos informacijos apie sužvejotų ir iškrautų žuvų kiekius patikimumą.“
         
      
      
         (1)  Laivų, kurie per vieną žvejybos reisą jūroje praleidžia mažau nei 24 valandas, tiksliniai inspektavimo standartai pagal rizikos valdymo strategiją gali būti sumažinti perpus.
      
         (2)  Išreikšta žvejybos reisų, įvykdytų per metus atitinkamame rajone didelės/labai didelės rizikos žvejybos laivais, procentine dalimi (kai žvejojama atitinkamo tinklo akių dydžio įrankiais, skirtais rūšims, kurios yra tikslinės rūšys).
      
         (3)  Laivų, kurie per iškrovimo operaciją iškrauna mažiau nei 10 tonų, tiksliniai inspektavimo standartai pagal rizikos valdymo strategiją gali būti sumažinti perpus.
      
         (4)  Išreikšta kiekio, per metus iškrauto iš didelės/labai didelės rizikos žvejybos laivų, procentine dalimi.